بيت الأمه

بيت الامه هوا مكان متحف سعد زغلول فى منطقة المنيره جنب منطقة السيده زينب فى مدينة القاهره.

 وفاته 
اتوفى سعد زغلول فى 23 اغسطس 1927, و اندفن فى ضريح سعد المعروف ببيت الامه.
 تاريخ البناء 
اتبنى سنة 1931 عشان يدفن فيه زعيم امه و قائد ثوره ضد الاحتلال الانجليزى (ثوره 1919).

 الطراز المعمارى 
فضلت حكومه عبد الخالق ثروت و اعضاء حزب الوفد الطراز الفرعونى لحد يدو الفرصه لكلالمصريين و الاجانب و عشان ما يدوش الضريح صبغه دينيه عشنا محبى الزعيم المسيحيين و الاجانب يقدرو يزروه و لان المسلمين كانو بيفضلو لو اندفن فى مقبره فى جامع باسمه لحد خد الدكتور عبد الرحيم شحاته محافظ القاهره قرار بترميمه على نفقه المحافظه كمان حطه على الخريطه السياحيه للعاصمه.
 بنا الضريح 
 شرا الارض 
سعد باشا زغلول اشترى الارض المقام عليها الضريح سنة 1925 م قبل وفاته بسنتين و عمل عليها نادى سياسى لحزب الوفد اللى اسسه عشان يكون مقر بديل للنادى اللى استاجره مقر للحزب فى عماره ’’’سافوى’’’ بميدان سليمان باشا - وسط القاهره - و حكومة زيوار باشا اقفلته, و الارض بيطل عليها من بيته و مساحته 4815 متر مربع و كلف سعد زغلول باشا فخرى بك عبد النور و سينوت بك حنا عضويتن فى الوفد بالتفاوض مع بنك اثينا و هوا الجهه المالكه للارض, لكن حكومة زيوار اوعزت للبنك بعدم البيع عنادمع سعد زغلول لحد ما يستخدمش الارض فى اقامه مقر لحزب سياسى.
 الدعم الحكومى للبناء 
يوم 23 اغسطس سنة 1927 اجتمعت الوزاره الجديده فى وقتها برئاسة عبد الخالق باشا ثروت و قررت تخليد ذكرى الزعيم سعد زغلول و بنا ضريح ضخم بيضم جثمانه و تتحمل الحكومه كل النفقات و بدا تنفيذ المشروع و اندفن سعد باشا فى مقبره مؤقتا بمدافن الامام الشافعى لحد اكتمل المبنى, كمان عملت حكومة عبد الخالق ثروت تمثالين لبه واحد منهم بالقاهره و التانى فى الاسكندريه
 اكتمال البنا 
اكتمل البنا فى عهد وزاره اسماعيل باشا صدقى سنة 1931 و كان من خصوم سعد زغلول فحاول يخلى الضريح الضخم لشخص واحد و اقترح تحويل الضريح لمقبره كبرى بتضم رفات كل الساسه و العظما بس صفيه زغلول الملقبه بـ «ام المصريين» و مرات سعد زغلول رفضت بشده الاقتراح و اصرت يكون الضريح خاص بسعد بس و فضلت يفضل جثمانه فى مقابر الامام الشافعى لوت ما تتغير الظروف السياسيه و تسمح بنقله فى احتفال بيليق بمكانته التاريخيه كزعيم للامه.
 نقل جثمان سعد زغلول للضريح 
سنه 1936 تاشكلت حكومه الوفد برئاسه مصطفى باشا النحاس و طلبت ام المصريين نقل جثمان سعد باشا لضريحه بشارع الفلكى و اللى بيطل عليه بيت الامه و حدد النحاس باشا يوم 19 يونيه سنه 1936 للاحتفال بنقل رفات زعيم الامه بعد ما فضل فى مقبره الامام الشافعى تسع سنين تقريبا و فى اليوم السابق للاحتفال النحاس باشا مع رفاق سعد زغلول راحو المقبره سر للاطمئنان على رفاته قبل نقلها, و كان معاهم محمود فهمى النقراشى باشا و محمد حنفى الطرزى باشا و المسئول عن مدافن الامام الشافعى ولفو جسد الزعيم الراحل باقمشه حريريه و حطوه فى نعش جديد و حطو حراسه على المكان لحد حضر احمد باشا ماهر رئيس مجلس النواب و محمود بك بسيونى رئيس مجلس الشيوخ الساعه سته اليوم التانى و بقية الحاضرين المقبره من الوزرا و النواب وا لشيوخ و حمل النعش على عربه عسكريه بتجرها 8 خيول و مشى موكب الجنازه للمره التانيه فى القاهره من الامام الشافعى لحد وصل لموقع الضريح بشارع الفلكى و كان اتعمل صوان ضخم لاستقبال كبار رجال الدوله و المشيعين من انصار سعد و القى النحاس باشا كلمه مختاره فى حب زعيم الامه و نقلت صحافة مصر تفاصيل نقل الجثمان الى الضريح وكتبت مجله «المصور» تفاصيل نقل الجثمان تحت عنوان «سعد يرجع الى ضريحه منتصرا»

 مصمم الضريح 
صمم الضريح على الطراز الفرعونى المهندس المعمارى الشهيد مصطفى فهمى كمان اشرف على بناه, و بتتقدر المساحه الاجماليه للمشروع 4815 متر مربع, اما الضريح مساحه 650 مترا و بيرتفع حوالى 26 متر على اعمده من الرخام الجرانيت و جدرانه من الحجر, و للضريح بابين واحد منهم بيطل على شارع منصور و هوا من الخشب المكسى بالنحاس و ارتفاعه ست امتار و نص و هوا نسخه طبق الاصل من الباب التانى المطل على شارع الفلكى و بتغطى حيطان المبنى من جوا و برا طبقه من الرخام الجرانيت بارتفاع 255سم و السلالم مكسوه بنفس النوع من الرخام, و بيحيط الضريح بدرابزين من النحاس و الحديد و الكريتال.
 شوف 
 سعد زغلول
 حزب الوفد
 ضريح سعد

 وصلات برانيه 
 من هو الزعيم سعد زغلول؟
 متحف سعد زغلول
 متحف بيت الامه
 كيف توصل لبيت الامه

تصنيف:آثار القاهرة
تصنيف:القاهره
تصنيف:متاحف
تصنيف:مبانى
تصنيف:معالم القاهرة
تصنيف:مبانى القاهرة